อาการแพ้ท้องจะเริ่มมีอาการตอนอายุครรภ์เท่าไหร่ได้บ้างคะ มีอาการอย่างไรบ้างและอาการแพ้ท้องสามารถมาก่อนที่จะรู้ว่าประจำเดือนไม่มาได้ไหมคะ
สวัสดีค่ะ อาการแพ้ท้องนั้นจริงๆไม่ได้จำเพาะเจาะจงต่อการตั้งครรภ์ค่ะ การยืนยันครรภ์จะยังต้องอาศัยการตรวจปัสสาวะเพื่อตรวจหาฮอร์โมนที่สร้างจากรก โดยอาการแพ้ท้อง ถ้ามีมักจะเกิดได้ตั้งแต่สัปดาห์ที่ 4 ของการตังครรภ์ และพบมากในช่วงสัปดาห์ที่ 6 อาการได้แก่ พะอืดพะอม คลื่นไส้อยากจะอาเจียน หรือมีอาเจียนร่วมด้วย อ่อนเพลีย วิงเวียนเหนื่อยง่าย เบื่ออาหารค่ะดังนั้นอาการแพ้ท้องกว่าจะมาน่าจะเป็นสัปดาห์ที่ 4 ของการตั้งครรภ์ คือเริ่มมีการสร้างฮอร์โมนจากรกมากพอสมควรแล้ว จึงไม่น่าจะมีอาการก่อนที่ประจำเดือนจะไม่มาค่ะหากสงสัยการตั้งครรภ์ แนะนำให้ยืนยันการตั้งครรภ์ด้วยวิธีดังกล่าวไป หรือไปตรวจยืนยันที่รพ.อีกครั้ง